કેમ ? તો કે તમે ઢોંસાના મધ્ય ભાગ સુધી પહોંચો ત્યાં સુધીમાં તમારી ક્ષુધા શમી ગઈ હોય છે. (ઢોંસા હોય છે કેટલા મોટા ?). જોકે તમે ખર્ચેલા પૈસા પૂરા વસૂલ કરવા તમે ઢોંસો પૂરો ખાવાના તો છો જ પણ ક્ષુધાતૃપ્તિનો આનંદ તો પેલો ફિક્કો, પાતળો પૂડો ખાઈને મેળવી લીધો છે. મુખ્ય અને ખરો સ્વાદિષ્ટ ભાગ ખાવાનો આનંદ તમે પૂરો ભોગવી શકતા નથી. ઠીક છે, પૈસા વસૂલ કરો અને હરખાયા કરો તમારી ધીરજના ગુણને લઈને, બીજું શું ?